wickkiey/tamil-wikipedia-chunked huggingface dataset:
# வட அமெரிக்க நாடுகளின் பட்டியல்

## இறைமையுள்ள நாடுகள்

| அன்டிகுவா பர்புடா | Antigua and Barbuda | St. John's |  |  |
| --- | --- | --- | --- | --- |
| Bahamas | Belize | பெல்மோப்பான் |  |  |
| கனடா | Canada | ஒட்டாவா |  |  |
| கோஸ்ட்டா ரிக்கா | Bajo Nuevo Bank | N/A | மூன்று நாடுகளினால் உரிமை கோரப்படுகிறது |  |
| பெர்முடா | Bermuda Islands | Hamilton | பிரித்தானிய கடல் கடந்த ஆட்புலங்கள் |  |
| பிரித்தானிய கன்னித் தீவுகள் | Virgin Islands | Road Town | பிரித்தானிய கடல் கடந்த ஆட்புலங்கள் |  |
| கேமன் தீவுகள் | Cayman Islands | George Town | பிரித்தானிய கடல் கடந்த ஆட்புலங்கள் |  |
| மொன்செராட் | Navassa Island | N/A | எயிட்டியினால் உரிமை கோரப்படுகிறது. |  |
| புவேர்ட்டோ ரிக்கோ | Commonwealth of Puerto Rico | San Juan | ஐக்கிய அமெரிக்காவினால் உள்வாங்கப்படாத பகுதி |  |
| *Serranilla Bank* | Bonaire | [Kralendijk] | நெதர்லாந்து மாநகராட்சி |  |
| குராசோ | Curaçao | பப்பியாமெந்தோ: *Pais Kòrsou* | [Willemstad] | நெதர்லாந்தின் அங்கம் |
| கிறீன்லாந்து | Greenland | நூக் | டென்மார்க்கின் அங்கம் |  |
| குவாதலூப்பே | Guadeloupe | பாஸ்தெர் | பிரான்சு பகுதி |  |
| மர்தினிக்கு | Archipelago of San Andrés, Providencia and Santa Catalina | [San Andrés] | கொலம்பியா |  |
| Sint Eustatius | Sint Eustatius | Oranjestad | நெதர்லாந்து உள்ளூராட்சி |  |
| சின்டு மார்தின் | Sint Maarten | [Philipsburg] | நெதர்லாந்தின் அங்கம் | } |
# தென் அமெரிக்க நாடுகளின் பட்டியல்

இப்பட்டியல் தென் அமெரிக்காவிலுள்ள இறைமையுள்ள நாடுகளையும் சார்பு மண்டலங்களையும் கொண்டுள்ளது.
# தென் அமெரிக்க நாடுகளின் பட்டியல்

## இறைமையுள்ள நாடுகள்

தென் அமெரிக்க இறைமையுள்ள நாடுகள்:
| அர்கெந்தீனா  
Argentine Republic | புவெனஸ் ஐரிஸ் | 41,769,726 |  |
| --- | --- | --- | --- |
| பொலிவியா  
Plurinational State of Bolivia | Sucre | 10,118,683 |  |
| பிரேசில்  
Federative Republic of Brazil | பிரசிலியா | 203,429,773 |  |
| சிலி  
Republic of Chile | Santiago | 16,888,760 |  |
| கொலொம்பியா  
Republic of Colombia | பொகோட்டா / Santa Fe de Bogotá | 46,366,364 |  |
| எக்குவடோர்  
Republic of Ecuador | கித்தோ | 15,007,343 |  |
| கயானா  
Co-operative Republic of Guyana | Georgetown | 744,768 |  |
| பரகுவை  
Republic of Paraguay | அசுன்சியோன் | 6,459,058 |  |
| பெரு  
Republic of Peru | லிமா | 29,248,943 |  |
| சுரிநாம்  
Republic of Suriname | பரமாரிபோ | 491,989 |  |
| உருகுவை  
Eastern Republic of Uruguay | மொண்டேவீடியோ | 3,308,535 |  |
| வெனிசுவேலா  
Bolivarian Republic of Venezuela | கரகஸ் | 27,635,743 | } |
# பண்ணி வாகை

**பண்ணி வாகை** அல்லது **தூங்குமூஞ்சி மரம்** என அழைக்கப்படுவது மத்திய மற்றும் தென் அமெரிக்காவை பூர்வீகமாக கொண்ட மரமாகும். 19ம் நூற்றாண்டில் இந்த மரம் சிங்கப்பூருக்கு கொண்டு வரப்பட்டது, பின்பு, ஆசியாவில் பரவலாக பல நாடுகளிலும் வளர்க்கப்பட்டது. இந்தியா, இந்தோனேசியா, கம்போடியா போன்ற நாடுகளில் இந்த மரம், நகரங்களில் சாலையோர மரமாக நட்டுவைத்து, தொடர்ந்து பரவியது. இந்தோனேசியாவில் மேற்கொண்ட ஆய்வில் 15மீ வளர்ந்த மரம் ஆண்டொன்றுக்கு 28.5டன் கார்பன்டை ஆக்ஸைடை உட்கொள்வதாகக் கூறுகிறது. இது அதிகபட்சமாக 25மீ உயரமும், 40மீ சுற்றளவும் வளரக்கூடியது.
# தானுந்து ஏற்றுமதி அடிப்படையில் நாடுகளின் பட்டியல்

இப்பட்டியல் **தானுந்து ஏற்றுமதி அடிப்படையில் நாடுகளின் பட்டியல்** பற்றிக் குறிக்கிறது. இது மில்லியன் அமெரிக்க டாலர்களில் உள்ள 2012இற்கான தரவு ஆகும். கீழே முதல் இருபது நாடுகள் பட்டியலிடப்பட்டுள்ளன.  
| # | நாடு | பெறுமதி |
| --- | --- | --- |
| 1 | 148,350 |  |
| 2 | 104,286 |  |
| 3 | 53,390 |  |
| 4 | 47,632 |  |
| 5 | 42,484 |  |
| 6 | 35,424 |  |
| 7 | 30,901 |  |
| 8 | 23,785 |  |
| 9 | 23,683 |  |
| 10 | & | 21,955 |
| 11 | 14,638 |  |
| 12 | 12,767 |  |
| 13 | 9,587 |  |
| 14 | 6,408 |  |
| 15 | 5,761 |  |
| 16 | 5,667 |  |
| 17 | 5,239 |  |
| 18 | 4,828 |  |
| 19 | 4,565 |  |
| 20 | 4,357 | } |
# காப்பி ஏற்றுமதி அடிப்படையாக நாடுகளின் பட்டியல்

இப்பட்டியல் **காப்பி ஏற்றுமதி அடிப்படையாக நாடுகளின் பட்டியல்** பற்றிக் குறிக்கிறது.
# காப்பி ஏற்றுமதி அடிப்படையாக நாடுகளின் பட்டியல்

## 2014ன் நாடுகள் வாரியாக முக்கிய ஏற்றுமதிகள்

| நாடு | 60 கிலோகிராம் பைகள் | மெட்ரிக் தொன்கள் | பவுண்ட் |  |
| --- | --- | --- | --- | --- |
| பிரேசில் | 45,342,000 | 2,720,520 | 5,985,613,000 |  |
| வியட்நாம் | 27,500,000 | 1,650,000 | 3,630,284,000 |  |
| கொலொம்பியா | 11,600,000 | 696,000 | 1,531,200,000 |  |
| இந்தோனேசியா | 6,850,000 | 411,000 | 904,200,000 |  |
| எதியோப்பியா | 6,500,000 | 390,000 | 860,000,000 |  |
| இந்தியா | 5,005,000 | 300,300 | 660,660,000 |  |
| மெக்சிக்கோ | 4,500,000 | 270,000 | 594,000,000 |  |
| குவாத்தமாலா | 4,000,000 | 240,000 | 528,000,000 |  |
| பெரு | 3,500,000 | 210,000 | 462,000,000 |  |
| ஹொண்டுராஸ் | 2,700,000 | 162,000 | 356,400,000 |  |
| உகாண்டா | 2,500,000 | 150,000 | 330,000,000 |  |
| கோட் டிவார் | 2,350,000 | 141,000 | 310,200,000 |  |
| கோஸ்ட்டா ரிக்கா | 1,808,000 | 108,480 | 238,656,000 |  |
| எல் சால்வடோர் | 1,374,000 | 82,440 | 181,368,000 |  |
| நிக்கராகுவா | 1,300,000 | 78,000 | 171,600,000 |  |
| பப்புவா நியூ கினி | 1,125,000 | 67,500 | 148,500,000 |  |
| எக்குவடோர் | 1,000,000 | 60,000 | 132,000,000 |  |
| தாய்லாந்து | 1,000,000 | 60,000 | 132,000,000 |  |
| தன்சானியா | 917,000 | 55,020 | 121,044,000 |  |
| டொமினிக்கன் குடியரசு | 900,000 | 54,000 | 118,800,000 |  |
| கென்யா | 850,000 | 51,000 | 112,200,000 |  |
| வெனிசுவேலா | 850,000 | 51,000 | 112,200,000 |  |
| கமரூன் | 750,000 | 45,000 | 99,000,000 |  |
| பிலிப்பீன்சு | 728,000 | 43,680 | 96,096,000 |  |
| காங்கோ மக்களாட்சிக் குடியரசு | 500,000 | 30,000 | 66,000,000 |  |
| புருண்டி | 481,000 | 28,860 | 63,492,000 |  |
| மடகாசுகர் | 425,000 | 25,500 | 56,100,000 |  |
| எயிட்டி | 350,000 | 21,000 | 46,200,000 |  |
| ருவாண்டா | 350,000 | 21,000 | 46,200,000 |  |
| கினி | 275,000 | 16,500 | 36,300,000 |  |
| கியூபா | 225,000 | 13,500 | 29,700,000 |  |
| டோகோ | 170,000 | 10,200 | 22,440,000 |  |
| பொலிவியா | 150,000 | 9,000 | 19,800,000 |  |
| சாம்பியா | 110,000 | 6,600 | 14,520,000 |  |
| அங்கோலா | 100,000 | 6,000 | 13,200,000 |  |
| மத்திய ஆப்பிரிக்கக் குடியரசு | 100,000 | 6,000 | 13,200,000 |  |
| பனாமா | 100,000 | 6,000 | 13,200,000 |  |
| சிம்பாப்வே | 75,000 | 4,500 | 9,900,000 |  |
| ஹவாய் | 47,000 | 2,800 | 6,100,000 |  |
| நைஜீரியா | 45,000 | 2,700 | 5,940,000 |  |
| கானா | 35,000 | 2,100 | 4,620,000 |  |
| ஜமேக்கா | 35,000 | 2,100 | 4,620,000 |  |
| இலங்கை | 35,000 | 2,100 | 4,620,000 |  |
| மலாவி | 25,000 | 1,500 | 3,300,000 |  |
| பரகுவை | 25,000 | 1,500 | 3,300,000 |  |
| சியேரா லியோனி | 25,000 | 1,500 | 3,300,000 |  |
| ஆத்திரேலியா | 16,700 | 1,000 | 2,200,000 |  |
| டிரினிடாட் மற்றும் டொபாகோ | 11,000 | 660 | 1,452,000 |  |
| நேபாளம் | 6,400 | 384 | 846,575 |  |
| கொங்கோ குடியரசு | 3,000 | 180 | 396,000 |  |
| எக்குவடோரியல் கினி | 3,000 | 180 | 396,000 |  |
| காபோன் | 2,000 | 120 | 264,000 |  |
| பெனின் | 1,000 | 60 | 151,515 | } |
# மாசியப்பிட்டி

**மாசியப்பிட்டி** அல்லது **மாகியப்பிட்டி** எனப்படுவது, இலங்கையின் யாழ்ப்பாண மாவட்டத்தில் உள்ள வலிகாமம் தென்மேற்கு பிரதேச செயலாளர் பிரிவில் அமைந்துள்ள ஒரு ஊர். கட்டுவன்-மல்லாகம்-சங்கானை வீதியில் அமைந்துள்ள இந்த ஊர் மல்லாகம் சந்தியிலிருந்து 4.5 கிலோமீட்டர் தொலைவில் அமைந்துள்ளது. யாழ்ப்பாண நகரில் இருந்து காங்கேசந்துறை வீதி வழியாக இவ்வூரின் தொலைவு 15.6 கிலோமீட்டர். மாசியப்பிட்டிக்கு வடக்கில் பெரியவிளான், அளவெட்டி ஆகிய ஊர்களும், தெற்கிலும் மேற்கிலும் சண்டிலிப்பாயும், கிழக்கில் கந்தரோடையும் அமைந்துள்ளது.
# மாசியப்பிட்டி

## நிறுவனங்கள்

இவ்வூரில் மாசியப்பிட்டி சிவன் கோயில், மாசியப்பிட்டி அங்கணாக்கடவை மீனாட்சி அம்மன் கோயில் என்பன இவ்வூரில் அமைந்துள்ளன. அம்மன் கோயிலில், மீனாட்சி, நாகேஸ்வரி, கண்ணகி ஆகிய மூவருக்கும் மூலஸ்தானம் உண்டு.
# இருபோரேன்(2)

**இருபோரேன்(2)** *(Diborane(2))* என்பது B<sub>2</sub>H<sub>2</sub>.என்ற வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் HBBH என சமச்சீராகப் பிணைக்கப்பட்ட சகப்பிணைப்பு அமைப்பைக் கொண்டுள்ளது. இரண்டு போரான் அணுக்களுக்கு இடையில் இரட்டைப் பிணைப்பும் ஒவ்வொரு போரான் அணுவுடனும் ஒரு ஐதரசன் அணுவும் இவ்வமைப்பில் உள்ளன. போரான் குழுவில் உள்ள பிற தனிமங்களுக்கான ஒத்த வாய்ப்பாடுகளுக்கு மத்தியில் இச்சேர்மத்தின் வாய்ப்பாடு தனித்து இருக்கிறது மற்றும் இருபோரேன்(6) போன்ற உயர் போரேன்கள் போலவும் இல்லாமல் இருக்கிறது. அவற்றில் பாலமிட்டுள்ள ஐதரைடுகளுக்குப் பதிலாக இச்சேர்மத்தில் நேரடியாக போரான் – போரான் பிணைப்பு காணப்படுகிறது. இச்சேர்மத்தில் இருக்கும் போரான் – போரான் பிணைப்பு, நிகர சிக்மா பிணைப்புகளின் சேர்க்கை ஏதுமில்லாத தூய்மையான பை பிணைப்புக்கு ஒர் அரிய உதாரணமாகும்
# இருபோரேன்(2)

## இவற்றையும் காண்க

- இருபோரேன், அதே B=B இரட்டைப் பிணைப்பு ஆனால் ஒவ்வொரு போரானுடனும் கூடுதல் ஈந்தணைவி
# ஆசியானா எயர்லைன்சு விமானம் 162

**ஆசியானா எயர்லைன்சு வானூர்தி 162** *(Asiana Airlines Flight 162)* *(OZ162/AAR162)* இரக வானூர்தி, 2015 ஏப்ரல் 14ல் சப்பான் இரோசிமா வானூர்தி தளத்தில் விபத்துக்குள்ளானது. குறுகிய ஓடுபாதை காரணமாக தரையில் மோதி உள்வினை வரிசை பழுதடைந்தமையால் நிறுத்தம் வருமுன் வானூர்தி வால்பகுதி தரைத் தட்டி 180 பாகைகள் சுழன்று இடது பக்க இயந்திம் கணிசமாக சேதமடைந்து விபத்தானதாக விசாரணையின் கீழ் அறியப்பட்டது.  
ஆசியானா எயர்லைன்சு நிறுவனம் இயக்கிவந்த, எயர்பேருந்து A320-232 வகை வானூர்தி விபத்தின்போது தென் கொரியா இன்சான் சர்வதேச விமான நிலையத்திலிருந்து புறப்பட்டு வந்ததாக தெரிகிறது சம்பவகாலத்தில், பயணிகள் 74 பேர்கள், சேவைப் பணியாளர்கள் 8 பேர்களோடு 82 பேரும் (அனைவரும்) உயிர் தப்பினர், இருப்பினும் 27 பேர்கள் காயமடைந்தனர் (1 பலத்த காயம்) என குறிப்பறிந்தது.
# ஹூனப் பேரரசு

**ஹூனர்கள்** (Huna Kingdom), இமயமலைத் தொடரில், சீனாவின் ஜிங்சியாங் மாநிலம், இந்தியாவின் காஷ்மீர், கிழக்கு ஜம்மு பகுதிகளில் வாழும் நாடோடிகள். இமயமலைத் தொடரில், ஹூனர் இனக் குழுக்கள், இந்திய மக்களுடன் குறைந்த அளவு தொடர்பு கொண்டிருந்தனர். மகாபாரத இதிகாசத்தில் ஹூனர் இனக் குழுக்கள் பற்றிக் குறிப்பிடப்பட்டுள்ளது. ஹுனர் இன மக்கள் எங்கும் ஒரு இடத்தில் நிலையாக தங்கி வாழும் பழக்கமற்ற நாடோடி மக்களாவர். ஹூனர்களை பற்றி மகாபாரதம் ஆறாம் பருவத்தில், 9 மற்றும் 50வது அத்தியாயங்களில் குறிப்பிட்டுள்ளது. ஹூனர்கள் குருச்சேத்திரப் போரில் பாண்டவர் அணியின் சார்பாக, கௌரவர் அணிக்கு எதிராகப் போரிட்டனர்.  
ஹூனர்கள் இந்தோ-ஆரியரல்லாத, வட இந்திய இனக்குழுக்களில் கிராதர்கள் போன்றவர்கள்.
# ஹூனப் பேரரசு

## மகாபாரத இதிகாசத்தில் ஹூனர்கள்

### பாரத வர்சப் பகுதியில் ஹூனர்களின் நாடுகள்

மகாபாரதக் காப்பியத்தில் பீஷ்ம பருவம் (6வது பருவம்) 9வது அத்தியாயாத்தில், இந்தியாவின் வடக்குப் பகுதியில் வாழ்ந்த ஹூனர்கள், மிலேச்சர்கள், குரூரர்கள், யவனர்கள், சீனர்கள், காம்போஜர்கள், தருனர்கள், சுக்ரீத்வாகர்கள், ரமணர்கள், தசமாலிகர்கள் போன்ற இனக் குழுக்களின் பெயர்கள் குறிக்கப்பட்டுள்ளது.
# ஹூனப் பேரரசு

## மகாபாரத இதிகாசத்தில் ஹூனர்கள்

### குருச்சேத்திரப் போரில் ஹூனர்களின் பங்கு

குருச்சேத்திரப் போரின் இரண்டாம் நாள் போரில், கழுகு போன்ற வியுகத்தின் மூக்குப் பகுதியில், ஹூனர்கள், பட்டாச்சாரர்கள், நிசாதர்கள், பிசாசர்கள், பௌரவர்கள், லடாக்கியர்கள், மந்தகர்கள், டங்கர்கள், உத்திரர்கள், தும்புமர்கள், சரவர்கள், வத்ச நாட்டவர்களுடன் புடைசூழ பாண்டவ அணித் தலைவன் தருமனும், இறக்கை பகுதிகளில் நகுலன் மற்றும் சகாதேவனும் அணி வகுத்து நின்றார்கள் என மகாபாரதம் விளக்குகிறது. (பீஷ்ம பருவம் (6), அத்தியாயம் 50)
# வடலியடைப்பு

**வடலியடைப்பு**, இலங்கையின் யாழ்ப்பாண மாவட்டத்தில் உள்ள வலிகாமம் தென்மேற்கு பிரதேச செயலாளர் பிரிவில் அமைந்துள்ள ஒரு ஊர். வல்லை-தெல்லிப்பழை-அராலி வீதியில் சித்தங்கேணிக்கும் பண்டத்தரிப்புக்கும் இடையில் அமைந்துள்ள இந்த ஊர் பண்டத்தரிப்புச் சந்தியிலிருந்து 1.5 கிலோமீட்டர் தொலைவில் அமைந்துள்ளது. யாழ்ப்பாண நகரில் இருந்து இவ்வூரின் தொலைவு ஏறத்தாழ 15 கிலோமீட்டர். வடலியடைப்புக்கு வடக்கில் பண்டத்தரிப்பு, சில்லாலை ஆகிய ஊர்களும், தெற்கில் சித்தங்கேணி, பண்ணாகம், சங்கானை என்பனவும், மேற்கில் பனிப்புலமும், கிழக்கில் பிரான்பத்தையும் அமைந்துள்ளது.
# வடலியடைப்பு

## நிறுவனங்கள்

இவ்வூரில், வடலியடைப்பு புதறானை சித்தி விநாயகர் கோயில், புற்றடி ஆதிசிவன் ஆலயம், வடலியடைப்பு பாரத்தனை ஐயனார் கோயில் என்னும் இந்துக்கோயில்கள் உள்ளன. வடலியடைப்பில் ஒன்று முதல் 5ம் வகுப்பு வரை கற்பிக்கப்படும் சைவப்பிரகாச வித்தியாலயம் என்னும் பாடசலை ஒன்றும் உள்ளது.
# தர்மபுரி (திரைப்படம்)

***தர்மபுரி*** (*Dharmapuri*) 2006ஆம் ஆண்டில் பேரரசு இயக்கத்தில் வெளியான இந்தியத் தமிழ்த் திரைப்படமாகும். விஜயகாந்த், லட்சுமி ராய், விஜயகுமார், ராஜ்கபூர் ஆகியோர் முக்கியக் கதாபாத்திரங்களில் நடித்திருந்தனர். இப்படத்திற்கு சிறீகாந்து தேவா இசையமைத்திருந்தார்.
# தர்மபுரி (திரைப்படம்)

## நடிகர்கள்

- விஜயகாந்த் - சிவராமன்
- இராய் லட்சுமி - வளர்மதி
- விஜயகுமார் - மெய்யப்பன் (சிவராமனின் தந்தை)
- ராஜேஷ் - வளர்மதியின் அப்பா
- மணிவண்ணன் - மொக்கையன்
- இராஜ் கபூர் - சிலந்தி கருப்பு
- பாபி - பெருச்சாளி கருப்பு
- எம். எசு. பாசுகர் - சண்முகம்
- ஜெய பிரகாஷ் ரெட்டி - கொண்டா மூக்கன் எம்எல்ஏ
- மனோபாலா - சிலந்தி கருப்புவின் கைக்கூலி
- சுமித்ரா - மரகதம் (சிவராமனின் அம்மா)
- மனோசித்ரா - வளர்மதியின் தாய்
- அனு மோகன் - கிராமவாசி
- பெரிய கருப்பு தேவர் - கிராமவாசி
- பாவா லட்சுமணன் - பெருச்சாளி கருப்புவின் அடியாள்
- பீலி சிவம் - பள்ளி ஆசிரியர்
- தேனி குஞ்சரம்மாள் -குஞ்சரம்மாள்
- பாஸ்கி
- ராஜேந்திரநாத் - காவல் ஆய்வாளர்
- வெண்பா - இளம் வளர்மதி
- இராம்ஜி - சிறப்புத் தோற்றம்
- நந்திதா ஜெனிபர் - சிறப்புத் தோற்றம்
- பேரரசு - வழக்கறிஞர் (கௌரவத் தோற்றம்)
# தர்மபுரி (திரைப்படம்)

## பாடல்கள்

இத்திரைப்படத்திற்கு சிறீகாந்து தேவா இசையமைத்திருந்தார். அனைத்துப் பாடல்களையும் திரைப்படத்தின் இயக்குநர் பேரரசு எழுதியிருந்தார்.
# தர்மபுரி (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "அரசியல் ஹீரோ விஜயகாந்திற்காக ஆக்ஷன் இயக்குநர் பேரரசு, பன்ச் டயலாக்குகளில் தைத்த தீபாவளிச் சட்டை!" என்றும் "'ரைட்ஸ்' வாங்காமலே எடுத்த பழையகாலத் தெலுங்குப் படம்தான் - தர்மபுரிலு!" என்றும் எழுதி மதிப்பெண்களை வழங்கினர்.
# சிறுவிளான்

**சிறுவிளான்** (*Siuvilan*) இலங்கையின் யாழ்ப்பாண மாவட்டத்தில் உள்ள வலிகாமம் தென்மேற்கு பிரதேச செயலாளர் பிரிவில் உள்ள ஒரு ஊர். இதன் ஒரு பகுதி பெரியவிளான் கிராம அலுவலர் பிரிவிலும், மற்றப் பகுதி முள்ளானை கிராம அலுவலர் பிரிவிலும் அடங்குகின்றன. இது வல்லை-தெல்லிப்பழை-அராலி வீதியில் தெல்லிப்பழையில் இருந்து ஏறத்தாழ 4 கிலோமீட்டர் தொலைவில் அமைந்துள்ளது. யாழ்ப்பாண நகரத்தில் இருந்து இவ்வூருக்கான தொலைவு ஏறத்தாழ 18 கிலோமீட்டர்.
# சிறுவிளான்

## நிறுவனங்கள்

இவ்வூரில் கனகசபை வித்தியாலயம் என்னும் ஆரம்பப் பாடசாலை ஒன்று உள்ளது. இங்கே ஒன்று முதல் 5ம் வகுப்புவரை கற்பிக்கப்படுகிறது.
# சிறுவிளான்

## ஆலயங்கள்

- சிறுவிளான் கைக்குழாவை பெரியதம்பிரான் ஆலயம்
- இளவாலை - சிறுவிளான் கிராயிட்டி ஞானவைரவர் ஆலயம்
- சிறுவிளான் சித்திவிநாயகர் ஆலயம் (எலிப்பிள்ளையார்)
- சிறுவிளான் சிவசக்தி பைரவர் தேவஸ்தானம்
- சிறுவிளான் ஐயப்பன் ஆலயம்
- சிறுவிளான் ஸ்ரீ வீரபத்திரகாளி அம்மன் ஆலயம்
# சிறுவிளான்

## இங்கு பிறந்தவர்கள்

- வர்ண ராமேஸ்வரன், ஈழத்துக் கலைஞர்
# அணு, மூலக்கூறு, ஒளி இயற்பியல்

**அணு, மூலக்கூறு, ஒளி இயற்பியல்** (*atomic, molecular, and optical physics*) என்பது பருப்பொருள்-பருப்பொருள் மற்றும் ஒளிக்கற்றை-பருப்பொருள் இடையேயான தொடர்புகள் மற்றும் இடைவினைகளை விவரிக்கும் இயற்பியலின் ஒரு துறை ஆகும். இந்த இடைவிளைவுகள் ஒரு சில அணுக்களுக்கு இடையே அமைவதாகும். பொதுவாக இந்த இடைவினைகளால் ஏற்படும் ஆற்றலானது இலத்திரன்வோல்ட்டில் அளக்கப்படுகிறது.  
பொதுவாக இத்துறை அணுக்களால் ஏற்படும் மின்காந்த அலைகளின் சிதறல், பரப்புக் கவர்ச்சி, இலத்திரன்களின் கிளர்ச்சி நிலை கதிரியக்கம் மற்றும் மூலக்கூறுகளின் ஒளியியல் மற்றும் கதிரியக்க பண்புகள் குறித்து விளக்குகிறது.
# இசுபிரிங்கர் பதிப்பகம்

**இசுபிரிங்கர் பதிப்பகம்** அல்லது **இசுபிரிங்கர் சயின்சு+பிசினசு மீடியா** என்பது புத்தங்கள், மின் நூல்கள் மற்றும் அறிவியல், தொழில்நுட்பம் மற்றும் மருத்துவத் துறையில் ஆய்விதழ்களை வெளியிடும் ஒரு பதிப்பகம் ஆகும். இது தவிர இசுபிரிங்கர் நிறுவனம் இசுபிரிங்கர் லிங்க், இசுபிரிங்கள் புரோட்டகால், இசுபிரிங்கர் இமேஜ் போன்ற அறிவியல் தரவுதளங்களையும் வழங்குகிறது. புத்தக வெளியீட்டை பொருத்த வரையில் இதுவரை 24 துறைகளில் 1,68,000 மேற்பட்ட தலைப்புகளில் புத்தகங்கள் மற்றும் மின்னூல்களை வெளியிட்டுள்ளது. இந்நிறுவனத்தின் அலுவலகங்கள் பெர்லின், ஹெய்டல்பெர்க், தொர்தெரிச் நியூயார்க் ஆகிய இடங்களில் உள்ளது.  
ஜனவரி 15, 2015 இல், ஜோர்க் வோன் ஹோல்ட்சுபிரிங்க் பதிப்பக குழுமம் / நேச்சர் பதிப்பக குழுமம் மற்றும் இசுபிரிங்கர் சயின்சு+பிசினசு மீடியா இணைப்பை அறிவித்தன. இந்த பரிமாற்றம் மே 2015 இல் முடிவுக்கு வந்து புதிய இணைப்பு நிறுவனமான, இசுபிரிங்கர் நேச்சர் உருவாக்கப்பட்டது. இதில் ஹோல்ட்சுபிரிங்க் 53% பெரும்பான்மை பங்குகளையும், பிசி பார்ட்னர்சு 47% ஐயும் கொண்டுள்ளன.
# கல்லீரல் அழற்சி வகை ஏ

**கல்லீரல் அழற்சி வகை ஏ** (*Hepatitis A*) என்பது ஹெபடைடிஸ் ஏ வைரசால் (HAV) கல்லீரலில் ஏற்படும் கடுமையாகத் தொற்றக்கூடிய நோயாகும். இது முன்னர் **தொற்றக்கூடிய கல்லீரல் அழற்சி** (*infectious hepatitis*) என்று அழைக்கப்பட்டது. ஆரம்பத்தில் இதன் அறிகுறிகள் குறைவாக அல்லது அறிகுறிகளே இல்லாமல் இருக்கும். அறிகுறிகள் கிட்டத்தட்ட எட்டு வாரங்கள் வரை நீடித்திருக்கும், அதில் அடங்குவன: குமட்டல், வாந்தி, வயிற்றுப்போக்கு, மஞ்சள் காமாலை, காய்ச்சல் மற்றும் வயிற்று வலி. இந்த நோய்க்கு நன்கு சமைக்கப்படாத ஒட்டுமீன் ஒரு பொதுவான காரணமாக இருக்கலாம். இது, இந்நோயுள்ளவர்களுடன் நெருங்கிப் பழகுவதால் கூட ஏற்படலாம். இந்நோய்க்கான அறிகுறிகள் மற்ற நோய்களின் அறிகுறிகள் போன்றே இருப்பதால் குருதிப் பரிசோதனையும் செய்ய வேண்டும். இது சில நாடுகளில் குழந்தைகளுக்கும், ஏற்கனவே தடுப்பூசி போடாத நோய் தாக்க அதிக அபாயமுள்ள நபர்களுக்கும் பரிந்துரைக்கப்படுகிறது. இது உலகின் பெரும்பாலும் மோசமாக சுத்திகரிப்பட்ட மற்றும் போதுமான சுத்தமான தண்ணீர் கிடைக்காத பகுதிகளில் பொதுவாக ஏற்படுகிறது. வளரும் நாடுகளில் 90% குழந்தைகள் 10 வயதுக்குள் இதனால் பாதிக்கப்பட்டு, வயதுவந்த பிறகு நோய் எதிர்ப்பு சக்திமிக்கவர்களாக இருக்கிறார்கள். ஒவ்வொரு ஆண்டும் சூலை 28 ஆம் தேதி வைரல் ஹெபடைடிஸ் குறித்த விழிப்புணர்வை ஏற்படுத்துவதற்காக, உலகக் கல்லீரல் அழற்சி நாள் கொண்டாடப்படுகிறது.
# ஆர்சனிக் முச்செலீனைடு

**ஆர்சனிக் முச்செலீனைடு** *(Arsenic triselenide)* என்பது As<sub>2</sub>Se<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆர்சனிக்கின் செலீனைடு உப்பான இச்சீருறாத் திண்மம் 870 நானோ மீட்டர் மற்றும் 17.2 மைக்ரோ மீட்டர் அளவுக்கு ஒளிச்செலுத்துகை அளவுகள் கொண்டிருப்பதால் , அகச்சிவப்பு ஒளியியலில் சால்கோசெனைடு கண்ணாடியாகப் பயன்படுத்தப்படுகிறது.
ஆர்சனிக் முச்செலீனைடு ஒரு சகப் பிணைப்புச் சேர்மமாகக் காணப்படுகிறது. இருப்பினும் ஆர்சனிக் , முறைப்படியான +3.என்ற ஆக்சிசனேற்ற நிலையில் உள்ளது.
# ஆர்சனிக் முச்செலீனைடு

## பயன்கள்

உயர் ஒளிவிலகல் எண் காரணமாக ஆர்சனிக் முச்செலீனைடு கண்ணாடிகளின் மெல்லிய படமானது, ஒருங்கிணைந்த ஒளியனியலில் நடுத்தர அக்ச்சிவப்பு ஒளிச்செலுத்துகை மற்றும் உயர் நேரிலா ஒளியியல் சுட்டிகள் என முக்கியத்துவம் பெற்ற பொருளாக வெளிப்பட்டுள்ளது. எத்திலீன் ஈரமீன் கரைசல்களில் இருந்து தற்சுழற்சிப் பூச்சு மூலம் உயர்தரமான As2Se3 கண்ணாடிப் படங்களைப் படிய வைக்க முடியும்
# ஆர்சனிக் முச்செலீனைடு

## பாதுகாப்பு

வீரியமிக்க அமிலங்கள் மற்றும் அலுமினியம் அல்லது துத்தநாகத்துடன் தொடர்புடைய வீரியமான காரங்கள் முதலியனவற்றிடமிருந்து ஆர்சனிக் முச்செலீனைடைத் தள்ளி வைக்கவேண்டும்.
# இவான் இவானோவிச் செகால்கின்

**இவான் இவானோவிச் செகால்கின்** (*Ivan Ivanovich Zhegalkin*, ஆகத்து 3, 1869, – மார்ச் 28, 1947, மாஸ்கோ) ஓர் உருசியக் கணிதவியலாளர் ஆவார். இவர் கணித ஏரணவியல் பள்ளியை 1927இல் நிறுவியவர்களில் ஒருவர். இவர் 1927-28 இல் இரண்டு எண்களாலான எண்ம வடிவில் முற்கோள்களின் ஏரணத்தை உருவாக்கினார். இவற்றில் ஒன்று இரட்டைப்படை எண்; மற்றொன்று ஒற்றைப்படை எண்ணாகும். இது ஏரணவியல் கணக்குகளின் தீர்வை எளியதாக்கியது. வழக்கமான ஏரண வினைகளைப் போல் அல்லாமல், இவரது ஏரணம் conjunctionகளைப் பயன்படுத்தாமல், disjunctionகளைப் பயன்படுத்துகிறது. அதாவது. எண்ணியல் முறையைப் போல ஒற்றை, இரட்டைப்படை எண்களைப் பயன்படுத்துகிறது. இவர் பூலியன் இயற்கணிதத்தை முறைமை 2 வகை முற்றெண்களின் வலயக் கோட்பாடாக, அதாவது இன்று செகால்கின் பல்லுறுப்பிகள் எனப்படும் கோவை வழியாக விளக்கினார்.  
செகால்கின் மாஸ்கோ அரசு பல்கலைக்கழகத்தின் கணிதவியல் துறைப் பேராசிரியர் ஆவார் இவர் அங்கிருந்த கணிதவியல் ஏரணக் குழு தொடர்ந்து நிலவ மிகவும் துணையாக இருந்துள்ளார். இது 1959 இல் சோஃபியா யானோவ்சுகாயா அவர்களால் முழு கணித ஏரணவியல் துறையாக நிறுவப் பட்டது. நிக்கோலாய் உலூழ்சின் தன் நினைவலைகளில் தன் அச்சமே உறாத ஒரே பேராசிரியர் செகால்கின் மட்டுந்தான் என்கிறார்.
# சுவெத்லேனா யிதோமிர்சுகாயா

**சுவெத்லானா யாக்கொவ்லெவ்னா யித்தோமிர்சுகாயா** (*Svetlana Yakovlevna Jitomirskaya*, பிறப்பு: யூன் 4, 1966) உக்ரைனிய கணிதவியலாளர் ஆவார். இவர் கணித இயற்பியலிலும் இயங்கியல் அமைப்புகளிலும் ஆய்வு செய்கிறார்.  
யித்தோமிர்சுகயா சோவியத் ஒன்றியம், உக்ரைன், கார்கீவ் நகரில் பிறந்தவர். இவரது பெற்றோர்கள் இருவரும் கணிதவியல் பேராசிரியர்கள் ஆவர். பின்னர் கலிபோர்னியா பல்கலைக்கழகம் (இர்வைன்), கணிதத் துறையில் விரிவுரையாளராகப் பணியில் சேர்ந்தார். 1994 இல் இணைப் பேராசிரியராகவும், 2000 ஆம் ஆண்டில் பேராசிரியராகவும் பதவியுயர்வு பெற்றார்.
# மேக்சின் சிங்கர்

## வாழ்க்கை

சிங்கர் நியூயார்க் நகரில் பிறந்தார். புரூக்லினில் உயர்நிலைப்பள்ளிக்கல்வி முடித்ததும் சுவார்த்மோர் கல்லூரியில் வேதியியலை முதன்மைப் பாடமாகவும் உயிரியலை துணைப்பாடமாகவும் கொண்டு பட்டப் படிப்பை முடித்துள்ளார். இவர் யேல் பல்கலைக்கழகத்தில் முன் ஊன்ம வேதியியலில் யோசாப்பு ஃபுரூட்டனின் மேற்பார்வயில் ஆய்வு செய்து முனைவர் பட்டம் பெறச் சென்றுள்ளார். புரூட்டன் இவரை உட்கரு அமிலாஅய்வில் ஈடுபட ஆர்வமூட்டி உள்ளார். இவர் 1956 இல் இலியான் கெப்பேவில் உள்ள தேசிய நலவாழ்வு நிறுவனங்களில் அமைந்த உயிர்வேதியியல் ஆய்வகத்தில் சேர்ந்துள்ளார் அங்கு ஆர்.என்.ஏ தொகுப்பு வழியாக நியூக்கிளியோடைடுகளை உருவாக்கியுள்ளார். இவற்றைப் பயன்படுத்தி மார்ழ்சல்நியூரன்பர்கு மரபுக் குறிமுறையின் மும்மைத் தன்மையைச் செய்முறைகளால் நிறுவினார்.
# அப்ரோநைட்டர்

**அப்ரோநைட்டர் அல்லது அப்ரோநைட்ரம்** *(Aphronitre, அல்லது aphronitrum)* என்பது பண்டைய நூல்களில் குறிப்பிடப்பட்டுள்ள ஒரு வகையான நைட்டர் (பொட்டாசியம் நைட்ரேட்டின் ஒருவகை கனிம வடிவம்) இது திரவத்தின் மேல்பகுதியில் மிதக்கும் திரவநுரையாக இருக்க வேண்டும். இயற்கையியலார் பண்டைய அப்ரோநைட்டரை இயற்கையான சால்ட்பீட்டர் எனக் கருதினர்.
# சமன் (கணிதம்)

கணிதத்தில் **சமன்** அல்லது **சமம்** (*equality*) என்பது இரண்டு கணியங்கள் அல்லது இரண்டு கோவைகளுக்கு இடையேயான ஒரு உறவாகும். ஒரே மதிப்புடைய இரண்டு கணியங்கள் *சமன்* உறவால் இணைக்கப்படுகின்றன. அதேபோல ஒரே கணிதப் பொருளைக் குறிக்கும் இரு கோவைகள் *சமன்* உறவால் இணைக்கப்படுகின்றன.  
*A* , *B* இரண்டும் சமம் என்பது ***A*&nbsp;=&nbsp;*B*** என எழுதப்பட்டு, **'A* சமம் *B**' என வாசிக்கப்படுகிறது. **"="** என்பது சமக் குறி என அழைக்கப்படுகிறது.
# சமன் (கணிதம்)

## சொற்பிறப்பியல்

*aequālis* என்ற இலத்தின் மொழிச் சொல்லில் இருந்து தோன்றியது சமன் என்பதன் ஆங்கிலச் சொல்லான "equality" .
# சமன் (கணிதம்)

## சமனின் வகைகள்

### முற்றொருமைகள்

*A* , *B* இரண்டும் சார்புகளைக் குறிக்கும்போது *A*&nbsp;=&nbsp;*B* எனில், *A* , *B* இரண்டும் ஒரே சார்பைக் குறிக்கும். சார்புகளுக்கு இடையேயான இந்த சமத்தன்மை சில சமயங்களில் முற்றொருமை என அழைக்கப்படுகிறது.  
முற்றொருமைக்கான எடுத்துக்காட்டு:
:<math>(x+1)^2 = x^2+2x+1</math>
# சமன் (கணிதம்)

## சமனின் வகைகள்

### சர்வசமங்கள்

சில சமயங்களில் சமானமான இரு கணிதப் பொருட்கள், சமமானவையாகக் கொள்ளப்படுகின்றன. குறிப்பாக வடிவவியலில், ஒன்றின் மீது மற்றொன்று முற்றாகப் பொருந்தக் கூடிய இரு வடிவவியல் வடிவங்கள் சமமானவை எனப்படுகின்றன. இத்தகைய சமனைக் குறிப்பதற்கு *சர்வசமம்* (*congruence*) என்ற சொல்லும் பயன்படுத்தப்படுகிறது.
# சமன் (கணிதம்)

## சமனின் வகைகள்

### சமன்பாடுகள்

ஒரு சமன்பாட்டில் உள்ள மாறிகளின், சமன்பாட்டை நிறைவு செய்யும் மதிப்புகளைக் காண்பதே அச்சமன்பாட்டின் தீர்வு ஆகும். மாறிகளின் குறிப்பிட்ட மதிப்புகளை மட்டுமே நிறைவு செய்யும் சம உறவாகவும் ஒரு சமன்பாடு அமையலாம். எடுத்துக்காட்டாக, *x*<sup>2</sup>&nbsp;+&nbsp;*y*<sup>2</sup>&nbsp;=&nbsp;1 என்பது அலகு வட்டத்தின் சமன்பாடாகும். முற்றொருமையையும் சமன்பாட்டையும் பிரித்தறிவதற்கான தனிப்பட்டக் குறியீடு எதுவும் இல்லை, பொருளையும் சந்தர்ப்பத்தையும் கொண்டு அவற்றைப் பிரித்தறிந்து கொள்ளலாம்.
# சமன் (கணிதம்)

## சமனின் வகைகள்

### சமான உறவுகள்

சமனை ஒரு உறவாக எடுத்துக்கொள்ளும்போது, அது ஒரு கணத்தின் மீது வரையறுக்கப்பட்ட சமான உறவுக் கருத்துருவின் முன்மாதிரியாகும்.
முற்றொருமை உறவு (சமன்) ஒரு சமான உறவாகும். மறுதலையாக *R* ஒரு சமான உறவு; *x R z* என்றமையும் அனைத்து *z* களைக் கொண்ட *x* இன் சமானப் பகுதி *x<sup>R</sup>* எனில், *x<sup>R</sup>*&nbsp;=&nbsp;*y<sup>R</sup>* உடன் *x R y* என்பது சமானமானதாக இருக்கும். எனவே எந்தவொரு கணத்தின் மீதும் வரையறுக்கப்பட்ட, மிகச்சிறிய சமானப் பகுதிகளைக் கொண்ட(ஒவ்வொரு சமானப் பகுதியும் ஓருறுப்பு கணமாகச் சுருங்கும்), சிறந்த சமான உறவாக, *சமன்* உறவு அமையும்.
# சமன் (கணிதம்)

## பண்புகள்

பதிலிடல் பண்பு:
- *a* , *b* இரு கணியங்கள்; *F*(*x*) ஒரு கோவை என்க:
:<math> a = b</math> எனில், <math>F(a) = F(b) </math>  
எடுத்துக்காட்டுகள்:
*a*, *b*, *c* மூன்று மெய்யெண்கள், *a* = *b* எனில்:  
:* *a* + *c* = *b* + *c* (*F*(*x*) = *x* + *c*)
:* *a* − *c* = *b* − *c* (*F*(*x*) = *x* − *c*)
:* *ac* = *bc* (*F*(*x*) = *xc*)
:* *c* ≠ 0, *a*/*c* = *b*/*c* (*F*(*x*) = *x*/*c*).  
எதிர்வுப் பண்பு:
:<math>\forall a, \quad a=a </math>  
இப்பண்பு கணித நிறுவல்களில் இடைநிலைப் படியாக இப்பண்பு பயன்படுத்தப்படுகிறது.  
சமச்சீர் பண்பு:
:<math>\forall a, b, \quad a=b \Rightarrow b=a </math>  
கடப்புப் பண்பு:
:<math>\forall a, b, c \quad a = b \quad and \quad b = c \Rightarrow a = c </math>
# விக்கிப்பீடியா:ஆசிய மாதம்/2018/2015/பங்கேற்பாளர்கள்

தயவு செய்து பின்வரும் அமைப்பில் உள்ளீடு செய்க.  
ஒழுங்கமைப்பாளர்கள் ஒவ்வொரு கட்டுரையையும் மதிப்பீடு செய்ததும், இங்கே (Y), (N) ஆகிய எழுத்துக்களால் குறிப்பிடுவார்கள். இதை நீங்கள் செய்ய வேண்டாம்.
- இங்குள்ள (Y) என்பது கட்டுரை விதிக்கு ஏற்ப உள்ளதென்பதைக் குறிக்கிறது.
- இங்குள்ள (N) என்பது கட்டுரை விதிக்கு ஏற்ப இல்லை என்பதைக் குறிக்கிறது.
- இங்குள்ள (P) என்பது கட்டுரை விதிக்கு ஏற்ப இருந்தாலும், சில சிக்கலால் மதிப்பீட்டு நிலையிலேயே உள்ளது என்பதைக் குறிக்கிறது.
- (Y), (N) இல்லாமல் இருந்தால் இற்றைப்படுத்தவில்லை அல்லது கட்டுரை இன்றைப்படுத்தும்படி விடப்பட்டுள்ளது எனக் கொள்ளலாம்.
- இங்குள்ள (Y), (N) அல்லது (P) என்பன மேல் விக்கியின் முடிவுகளின்படியே இங்கு இற்றைப்படுத்தப்படடுள்ளது.  
கட்டுரையை மீளவும் மதிப்பீடு விரும்பினால், கட்டுரையை அடுத்துள்ள (N) அல்லது (P) என்பதை நீக்கிவிடுங்கள். ஒருங்கிணைப்பாளர்கள் கட்டுரைய மீளாய்வு செய்வார்கள்.  
கட்டுரை ஏன் "இல்லை" (N) அல்லது "மதிப்பிடப்படுகிறது" (P) என்பதை, மதிப்பிடும் கருவியிலுள்ள இணைப்பு வழியாக அறிந்து கொள்ளலாம்.  
குறிப்பு:இங்கு இணைக்கப்படும் கட்டுரைகளை என்ற பகுப்பினுள் இணைத்துவிடுங்கள். உருவாக்கும் கட்டுரைகளின் பேச்சுப் பக்கத்தில் என்ற வார்ப்புருவை இணைத்துவிடுங்கள். (எ.கா: பேச்சு:கொரிய இலக்கியம்) கட்டுரைகளை விதிக்கு ஏற்ப தொகுத்து முடிந்ததும் இங்கு இணையுங்கள். முன் கூட்டியே பதிவு செய்யத் தேவை இல்லை.
# உலகக் கல்லீரல் அழற்சி நாள்

**உலகக் கல்லீரல் அழற்சி நாள்** (*World Hepatitis Day*), ஒவ்வொரு ஆண்டும் ஜூலை 28 ஆம் நாள் அனுசரிக்கப்படுகிறது.கல்லீரல் அழற்சி நோய்களுக்கான அறிகுறிகள், தடுப்பு மற்றும் சிகிச்சை முறைகளைப் பற்றிய விழிப்புணர்வை உலக மக்களிடையே ஏற்படுத்தும் நோக்கத்தோடு இந்த நாள் உலக சுகாதார அமைப்பால் (WHO) ஏற்படுத்தப்பட்டது.  
உலகளவில் நூற்றுக்கணக்கான மில்லியன் மக்கள் கடும் கல்லீரல் அழற்சி நோயினால் பாதிக்கப்பட்டு, ஒவ்வொரு ஆண்டும் கிட்டத்தட்ட 1.4 மில்லியன் பேர் இந்நோயின் தாக்கத்தால் மரணமடைகின்றனர்.  
உலக சுகாதார அமைப்பால் அறிவிக்கப்பட்ட எட்டு மக்கள் நல்வாழ்வுப் பரப்புரைகளில் உலகக் கல்லீரல் அழற்சி நாளும் ஒன்று. மற்ற ஏழு நாட்கள்: உலக சுகாதார நாள், உலக குருதிக் கொடையாளர் நாள், உலக நோய் எதிர்ப்புத் திறனூட்டல் வாரம், உலக காச நோய் நாள், உலக புகையிலை எதிர்ப்பு நாள், உலக மலேரியா நாள், உலக எயிட்சு நாள்.
# உலகக் கல்லீரல் அழற்சி நாள்

## பின்னணி

உலகளவில் கிட்டத்தட்ட 500 மில்லியன் மக்கள் கல்லீரல் அழற்சி பி அல்லது கல்லீரல் அழற்சி சி நோயுடன் வாழ்கின்றனர். சரியான கவனமும் சிகிச்சையும் அளிக்கப்படாத கல்லீரல் அழற்சி பி மற்றும் கல்லீரல் அழற்சி சி நோய்கள் முற்றி, கல்லீரல் இழைநார் வளர்ச்சி நோயாகி (சிர்ரோசிஸ்), கல்லீரல் புற்றுநோய், கல்லீரல் செயலிழப்பு போன்ற சிக்கல்களுக்கு ஆளாக நேரிடும்.  
எயிட்சு நோயைக் கட்டுப்படுத்தும் வழிமுறை குறித்தே அனைவரும் அதிக கவனம் கொண்டுள்ள நிலையில், உண்மையில் எயிட்சின் பாதிப்பால் நேரும் மரணத்தை விட வேகமாக, ஒவ்வொரு ஆண்டும் கிட்டத்தட்ட 1.5 மில்லியன் பேர் கல்லீரல் அழற்சி பி அல்லது கல்லீரல் அழற்சி சி நோய் பாதிப்பால் மரணமடைகின்றனர்.  
கல்லீரல் அழற்சி நோய் விழிப்புணர்வு குறித்த உலகளவிலான நிகழ்வுகளில் ஜூலை 28 ஆம் நாளன்று, ஹெபடைடிஸ் குழுக்கள், நோயாளிகள், குரல்கொடுப்போர் எனப் பலரும் கலந்து கொள்கின்றனர். குறிப்பாக 2012 இல், இந்நோய் குறித்த அறியாமையை அடையாளம் காட்டும் விதமாக ,20 நாடுகளில் இருந்து 12,588 பேர் ”மூன்று புத்திசாலி குரங்குகள்” செய்கைகளைச் செய்து, உலக கின்னஸ் சாதனை நிகழ்த்தினர்.
# உலகக் கல்லீரல் அழற்சி நாள்

## வரலாறு

2012, அக்டோபர் மாதம் முதல் திகதியன்று முதன்முதலில், பன்னாட்டு கல்லீரல் அழற்சி சி விழிப்புணர்வு நாள் துவக்கம் நடந்தது. ஐரோப்பிய மற்றும் மத்திய கிழக்கு நோயால் பாதிக்கப்பட்ட்டோர் குழுக்களின் கூட்டு முயற்சியால் இது நடத்தப்பட்டது. ஒவ்வொரு ஆண்டும் உலக சுகாதார அமைப்பு ஆண்டறிக்கையை வெளியிடுகிறது.
# உலகக் கல்லீரல் அழற்சி நாள்

## கருப்பொருட்கள்

உலகக் கல்லீரல் நாள் கீழ்வரும் செயற்பாடுகளில் கவனம் செலுத்துவதற்கான வாய்ப்புகளைத் தருகிறது:
- **2015**: *ஹெபடைடிஸ் நச்சுயிரி தடுப்பு: இப்பொழுதே செயற்படு*.
- **2014**: *ஹெபடைடிஸ்: மீண்டும் யோசி*.
- **2013**: *சத்தமில்லாமல் கொல்லும் இந்நோயைத் தடுக்க மேலதிகச் செயற்பாடு தேவை*.
- **2012**: *நீ நினைப்பதைவிட அது அருகிலுள்ளது*.
- **2011**: *ஹெபடைடிஸ் எங்கும், எவரையும் தாக்கும். தெரிந்து கொள். அதனை எதிர்கொள்*.
# பற்றீசியா சூறாவளி

**பற்றீசியா சூறாவளி** (*Hurricane Patricia*, ) மேற்கு மெக்சிக்கோவை தாக்கும் செயற்பாட்டிலுள்ள, வலிய ஆனால் வலுவிழந்து வருகின்ற, வெப்ப மண்டலச் சூறாவளி ஆகும். இது அண்மைக்காலங்களில் மேற்கு அரைக்கோளத்தில் வளிமண்டல அழுத்தம் பொறுத்த மட்டில் வீசிய மிகவும் வலிதான வெப்பமண்டலச் சூறாவளி ஆகும். *மிக உயர்ந்த தங்கு விரைவுக்காற்றைக்* கொண்டளவில் இது உலகிலேயே மிக வலியதாகும். 2015 அக்டோபர் மத்தியில் டெகுயன்டெபெக் குடாவில் பரந்த காற்றழுத்தமாக துவங்கிய இது அக்டோபர்&nbsp;20இல் வெப்ப மண்டலச் சூறாவளியாக வகைப்படுத்தப்பட்டது. துவக்கத்தில் மெதுவாக வலிவடையத் துவங்கிய இச்சூறாவளிக்கு *பாட்றீசியா* எனப் பெயரிடப்பட்டது. இது 2015 பசிபிக் சூறாவளிப் பருவகாலத்தில் பெயரிடப்பட்ட இருபத்து நான்காம் சூறாவளியாகும். தனிப்பட்ட சூழல்நிலைகளால் இது அக்டோபர் 22இல் பயங்கரமாக வலிவடைந்தது. நன்கு வரையறுக்கப்பட்ட மையம் உருவானது. பற்றீசியா 24 மணி நேரத்தில் வெப்ப மண்டலச் புயலிலிருந்து தரம்&nbsp;5 சூறாவளியாக மாறியது. 1960களிலிருந்து இன்றுவரை செயற்கைக்கோள்கள் மூலம் கண்காணிக்கப்படுகின்ற இக்காலத்தில் மற்ற எந்த பசிபிக் சூறாவளியை விட மிக விரைவாக வலுவடைந்த சூறாவளியாக பற்றீசியா உள்ளது. இதற்கு முன்னால் 1997இல் வீசிய லிண்டா சூறாவளிதான் இதற்கு இணையான விரைவில் வலுடைந்தது.  
இச்சூறாவளிக்கு முன்னோடியான மழையால் நடு அமெரிக்க நாடுகளில் வெள்ளம் ஏற்பட்டது. பற்றீசியாவால் ஆயிரக்கணக்கானவர்கள், குறிப்பாக குவாத்தமாலாவில், பாதிக்கப்பட்டுள்ளனர். எல் சால்வடோரில் நால்வரும், குவாத்தமாலாவில் ஒருவரும், நிக்கராகுவாவில் ஒருவருமாக குறைந்தது ஆறு பேராவது இறந்துள்ளனர்.
# வாண்டட் (இந்தித் திரைப்படம்)

**வான்டட்** (Wanted) என்பது 2009ஆம் ஆண்டில் பிரபுதேவா இயக்கத்தில் வெளியான ஒரு இந்திய இந்தி திரைப்படமாகும். சல்மான் கான், ஆயிஷா தாக்கியா, பிரகாஷ் ராஜ், வினோத் கண்ணா ஆகியோர் முக்கிய கதாப்பாத்திரத்திரங்களில் நடித்திருந்தனர். இத்திரைப்படம், தெலுங்கில் மகேஷ் பாபு, இலியானா டி 'குரூஸ் நடித்த போக்கிரி மற்றும் தமிழில் விஜய், அசின் ஆகியோர் நடித்த போக்கிரி திரைப்படங்களின் மறுஆக்கமாகும்.
# வாண்டட் (இந்தித் திரைப்படம்)

## வெளியீடு

2009 செப்டம்பர் 18 அன்று வெளியான இத்திரைப்படம், அதிக அளவு வசூல் ஈட்டி பல சாதனைகளை படைத்தது. மேலும், 2009ஆவது ஆண்டில் அதிக வசூல் ஈட்டிய இரண்டாவது இந்தித் திரைப்படமாக அமைந்தது.
# சயனோசன் புளோரைடு

**சயனோசன் புளோரைடு** *(Cyanogen fluoride)* என்பது கார்பன், நைட்ரசன் மற்றும் புளோரின் தனிமங்கள் சேர்ந்த ஓரு கனிம வேதியியல் சேர்மமாகும்.இதனுடைய மூலக்கூற்று வாய்ப்பாடு CNF ஆகும். அறை வெப்பநிலையில் ஒரு நச்சு வாயுவாக செயல்படும் இச்சேர்மம் [[கரிம வேதியியல் தொகுப்பு வினைகளில் பயன்படுத்தப்படுகிறது.  
சயனூரிக் புளோரைடை (C3N3F3) வெப்பச் சிதைவு வினைக்கு உட்படுத்தி சயனோசன் புளோரைடு தயாரிக்கப்படுகிறது.:  
: C<sub>3</sub>N<sub>3</sub>F<sub>3</sub> &rarr; 3 CNF
# லூயிசு மார்ட்டின் மற்றும் மேரி செலின் குரின்

**லூயிசு மார்ட்டின் மற்றும் மேரி செலின் குரின்** (Louis Martin and Marie-Azélie Guérin) என்பவர்கள் கத்தோலிக்க புனிதர்களாவர். இவர்கள் புனித குழந்தை இயேசுவின் திரேசாவின் பெற்றோர்களாவர். இவர்களுக்கு புனிதர் பட்டம், 18 அக்டோபர் 2015 அன்று அளிக்கப்பட்டது.
# லூயிசு மார்ட்டின் மற்றும் மேரி செலின் குரின்

## குடும்ப வாழ்க்கை

லூயிசு மார்ட்டின், சூலை 12, 1858-ல் மேரி செலின் குரினை(Marie-Azélie Guérin) மணந்தார். இவர்கள் ஒன்பது குழந்தைகளை பெற்றெடுத்தனர். அவர்களில் நால்வர் சிறுவயதிலேயே இறந்துவிட்டனர்.மீதமுள்ள ஐந்து குழந்தைகளும் பிற்காலத்தில் அருட்சகோதரிகளாக மாறினர். இந்த தம்பதியரின் கடைசி குழந்தையாக(ஒன்பதாவது) பிறந்தவர்தான் புனித குழந்தை இயேசுவின் திரேசாள். இவர்களின் குழந்தைகள்
1. *மேரி லூயிஸ்* (22 பிப்ரவரி 1860 – 19 சனவரி 1940), அருட்சகோதரி, *சகோதரி திருஇருதயத்தின் மேரி*, லிசியே நகர கார்மல்சபை;
1. *மேரி பவுலின்* (7 செப்டம்பர் 1861 – 28 சூலை 1951), அருட்சகோதரி, *இயேசுவினுடைய ஆக்னஸ் அம்மா*, லிசியே நகர கார்மல்சபை;
1. *மேரி லியோனி* (3 சூன் 1863 – 16 சூன் 1941), அருட்சகோதரி, *சகோதரி பிரான்கோஸி தெரஸ்*, Visitandine at Caen;
1. *மேரி கெலனி* (3 அக்டோபர் 1864 – 22 பிப்ரவரி 1870);
1. *ஜோசப் லூயிஸ்* (20 செப்டம்பர் 1866 – 14 பிப்ரவரி 1867);
1. *ஜோசப் ஜீன்-பேப்ஸ்ட்* (19 டிசம்பர் 1867 – 24 ஆகஸ்ட் 1868);
1. *மேரி செலின்* (28 ஏப்ரல் 1869 – 25 பிப்ரவரி 1959), அருட்சகோதரி, *சகோதரி திருமுகத்தினுடைய ஜெனிவி*, லிசியே நகர கார்மல்சபை;
1. *மேரி மெலனி தெரஸ்* (16 ஆகஸ்ட் 1870 – 8 அக்டோபர் 1870);
1. *மேரி பிரான்கோஸி தெரஸ்* (2 சனவரி 1873 – 30 செப்டம்பர் 1897), அருட்சகோதரி, *அருட்சகோதரி குழந்தை இயேசுவின் திரேசா மற்றும் திருமுகத்தின் திரேசா*, லிசியே நகர கார்மல்சபை, 1925-ல் புனிதர் பட்டம்.
# லூயிசு மார்ட்டின் மற்றும் மேரி செலின் குரின்

## புனிதர்பட்டம்

லூயிசு மார்ட்டின் மற்றும் அவரது மனைவி செலின் வணக்கத்துக்குரியவராக 26 மார்ச் 1994 அன்று, திருத்தந்தை இரண்டாம் ஜாண்பாலால் அறிவிக்கப்பட்டது. இவர்களுக்கு முக்திபேறுபட்டம் 19 அக்டோபர் 2008 அன்று திருத்தந்தை 16-ம் பெனடிடால் அளிக்கப்பட்டது.
# குழி கழிவறை

**குழி கழிவறை** (*pit latrine* அல்லது *pit toilet*) என்பது தரையில் அமைக்கப்பட்டுள்ள துளையில் மனிதக் கழிவுகள் சேகரமாகும் வகையில் அமைக்கப்பட்டுள்ள கழிவறை ஆகும். அது தண்ணீரின்றி பயன்படுத்தும் வகையிலோ அல்லது ஒன்று முதல் மூன்று லிட்டர் தண்ணீர் பயன்படுத்தும் முறையிலோ அமைக்கப்பட்டிருக்கும். ஒழுங்காகக் கட்டப்பட்டுப் பராமரிக்கப்படும் போது, அவை திறந்த வெளியில் மலம் கழிப்பதைக் குறைத்து, மனித மலம் மூலம் பரவும் நோய்களைக் குறைக்க உதவும். இதனால் ஈக்கள் மூலம் மலத்திலிருந்து உணவுக்கு நோய்க்கிருமிகள் பரவுவது குறைகிறது. தொற்று வயிற்றுப்போக்கால் 2011 ஆம் ஆண்டில் ஐந்து வயது வயதிற்குட்பட்ட குழந்தைகளில் 0.7 மில்லியன் பேர் இறந்தனர் மேலும் 250 மில்லியன் குழந்தைகள் பள்ளி நாட்களைத் தவறவிட்டனர். பொது இடத்தில் மலம் கழிப்பதைத் தடுப்பதற்கு குழி கழிவறைகள் செலவு குறைந்த முறையாகும். குழியில் மேலிருந்து 0.5 மீட்டர் (1.6 அடி) வரை நிரம்பிவிட்டால், அதனைக் காலிசெய்ய வேண்டும் அல்லது, புதிய குழியை உருவாக்கி, மறைப்பை நகர்த்தவோ, மீண்டும் புதிய இடத்தில் கட்டவோ வேண்டும். குழியிலிருந்து மலக் கழிவை அகற்றுவது, சிக்கலானது. முறையாக மேற்கொள்ளப்படவில்லை எனில், சுற்றுச்சூழல் மற்றும் சுகாதாரப் பிரச்சனைகள் ஏற்படலாம்.  
அடிப்படையான குழிக் கழிவறையில் பல மாற்றங்களைச் செய்ய முடியும். அதில் ஒன்று கட்டமைப்புக்கு மேலே ஒரு காற்றோட்டக் குழாயை அமைப்பதாகும். இது காற்றோட்டத்தை அதிகரித்து, கழிவறையின் துர்நாற்றத்தைக் குறைக்கிறது. குழாயின் மேல் முனையை (பொதுவாக கண்ணாடியிழைப் பிளாஸ்ட்டிக்கு மூலம் செய்யப்பட்ட) வலை போன்ற அமைப்பினால் மூடும் போது ஈக்களின் பரவலும் தடுக்கப்படுகிறது. இந்த வகைக் கழிவறைகளில் குழியை மூடுவதற்கு மூடி எதுவும் தேவையில்லை. இது பெரும்பாலும் வளரும் பிராந்தியப் பகுதிகளுடன், நாட்டுப்புறம் மற்றும் அடர்ந்த காட்டு பகுதிகளில் அதிகம் கட்டப்படுகிறது. 2011 ஆம் ஆண்டின் கணக்கின் படி, சுமார் 2.5 பில்லியன் மக்களுக்கு சரியான கழிவறை வசதி கிடைக்கவில்லை, ஒரு பில்லியன் மக்கள் திறந்த வெளி கழிப்பிடங்களைப் பயன்படுத்துகின்றனர். வளரும் நாடுகளில் ஒரு எளிய குழி கழிப்பறையைக் கட்டுவதற்கான செலவு பொதுவாக 25 முதல் 60 அமெரிக்க டாலர் ஆகும். பெரும்பாலும் கணக்கில் எடுத்துக்கொள்ளாத பராமரிப்புச் செலவுகள் ஆண்டு ஒன்றுக்கு 1.5 மற்றும் 4 அமெரிக்க டாலர்களுக்கு இடையே உள்ளது. இந்தியாவின் சில கிராமப்புற பகுதிகளில், கழிவறை இல்லாத வீட்டிற்கு மணமகளாக பெண்கள் செல்லக்கூடாது என்பதை ஊக்குவிக்கும் வகையில், கழிவறைகளின் முக்கியத்துவத்தை வலியுறுத்தி "கழிவறை இல்லையெனில், கல்யாணம் பண்ணாதே" என்ற பிரச்சாரம் மேற்கொள்ளப்படுகிறது.
# போர்ட் ஆஃப் ஸ்பெய்ன்

**போர்ட் ஆஃப் ஸ்பெய்ன்** (*Port of Spain*) டிரினிடாட் மற்றும் டொபாகோ குடியரசின் தலைநகரமாகவும் நாட்டின் மூன்றாவது பெரிய நகராட்சியாகவும் விளங்குகின்றது. 2011ஆம் ஆண்டு கணக்கெடுப்பின்படி நகர மக்கள்தொகை 36,963 ஆகவும் பெருநகரப்பகுதியில் மக்கள்தொகை 128,026 (1990 அலுவல்முறையற்ற மதிப்பீடு) ஆகவும் நாளும் வந்து செல்லும் மக்கள்தொகை 250,000 ஆகவும் உள்ளது.
இந்நகரம் பாரியா வளைகுடாப் பகுதியில் டிரினிடாட் தீவின் வடமேற்கில் அமைந்துள்ளது. 600,000 பேர் வசிப்பதாக மதிப்பிடப்படும் கிழக்கு-மேற்கு தொடர்நகரங்களின் அங்கமாகவும் உள்ளது.  
இந்நகரம் முதன்மையாக சில்லறை வணிக மற்றும் நிர்வாகத் தலமாக செயல்படுகின்றது. 1757 முதல் தீவின் தலைநகரமாக விளங்குகின்றது. கரிபியன் பகுதிக்கு முதன்மையான நிதியச் சேவைகள் மையமாகவும் விளங்குகின்றது. இப்பகுதியில் அமைந்துள்ள இரு பெரும் வங்கிகளின் தாயகமாக விளங்குகின்றது.  
தீவில் அமைந்துள்ள பெரிய கொள்கலத் துறைமுகங்களில் ஒன்றான போர்ட் ஆஃப் ஸ்பெய்ன் கரிபியனின் முதன்மை கப்பல் கட்டும் துறையாகவும் உள்ளது. இத்துறைமுகம் வழியே வேளாண் பொருட்களும் தயாரித்தப் பொருட்களும் ஏற்றுமதியாகின்றது. ஆண்டுதோறும் இங்கு நடக்கும் களியாட்டத் திருவிழா முக்கியச் சுற்றுலா ஈர்ப்பாக விளங்குகின்றது.  
கரீபியப் பகுதியில் முதன்மை நகரமாக உருவெடுத்துள்ள போர்ட் ஆப் ஸ்பெய்னில் 2009ஆம் ஆண்டு நடந்த ஐந்தாவது அமெரிக்காக்களின் மாநாட்டிற்கு விருந்தினர்களாக அமெரிக்க குடியரசுத் தலைவர் பராக் ஒபாமாவும் அமெரிக்க வெளியுறவுத் துறை செயலர் இலரி கிளின்டனும் வந்திருந்தனர். அதே ஆண்டில் பொதுநலவாய அரசுத் தலைவர் மாநாட்டையும் 2011இல் பொதுநலவாய வணிக மன்றத்தையும் ஏற்று நடத்தியது.
# தையிட்டி

**தையிட்டி**, இலங்கையின் யாழ்ப்பாண மாவட்டத்தில் உள்ள வலிகாமம் வடக்குப் பிரதேச செயலாளர் பிரிவில் அமைந்துள்ள ஓர் ஊர். மிகவும் உயர்ந்த திடல்களை கொண்ட இடமாகவும் ஆழமான கிணறுகளை கொண்ட இடமாகவும் அமைந்துள்ள ஊர் தையிட்டி. இது தையிட்டி வடக்கு, தையிட்டி கிழக்கு, தையிட்டி தெற்கு ஆகிய கிராம அலுவலர் பிரிவுகளுக்குள் உள்ளன. தையிட்டி தெற்கில் ஏறக்குறைய 400 ஆண்டுகள் பழமை வாய்ந்த "கணையவிற் பிள்ளையார் அல்லது குளத்தடி பிள்ளையார் ஆலயம்" அமைந்துள்ளது. தையிட்டிக்கு வடக்கில் வங்காள விரிகுடா அமைந்துள்ளது. இவ்வூருக்கு மேற்கில் காங்கேசன்துறையும், கிழக்கில் மயிலிட்டியும், தெற்கில் பளைவீமன்காமமும் காணப்படுகின்றன.
# புஷ்யமித்திர சுங்கன்

**புஷ்யமித்திர சுங்கன்** (Pushyamitra Shunga) வீழ்ச்சியை நோக்கிச் சென்று கொண்டிருந்த மௌரியப் பேரரசின் மன்னர் பிரகத்திர மௌரியனை கொன்று விட்டு இந்தியத் துணைக்கண்டத்தின் வட இந்தியாவில் சுங்கப் பேரரசை நிறுவி, கி மு 185 முதல் 149 முடிய சுங்கப் பேரரசை ஆண்ட பிராமண குல மன்னராவார்.
# புஷ்யமித்திர சுங்கன்

## முன்னோர்கள்

பல ஆதாரங்கள் புஷ்யமித்திர சுங்கன் ஒரு பிராமணர் என்றே கூறுகிறது. மேலும் 16-ஆம் நூற்றாண்டின் பௌத்த அறிஞரான *தாரநாதர்* வெளிப்படையாகவே சுங்கனை ஒரு பிராமண மன்னர் என்றே குறிப்பிடுகிறார்.
புஷ்யமித்திர சுங்கன் தந்தை வழி, தாய் வழியில், பாரத்துவாசர் மற்றும் விஸ்வாமித்திரர் கோத்திரத்தைச் சேர்ந்தவர்களுக்குப் பிறந்தவர் என புராணக் குறிப்புகளின் மூலம் அறியப்படுகிறது.  
புராணங்கள், இறுதி மௌரியப் பேரரசன் ஆன பிரகத்திரனைக் கொன்று புஷ்யமித்திரசுங்கன் ஆட்சியை கைப்பற்றியதாக கூறுகிறது. ஆனால் திவ்வியவதனம் எனும் பௌத்த நூல், புஷ்யமித்திர சுங்கனை மௌரியப் பேரரசின் இறுதி மன்னர் என குறிப்பிடுகிறது. .  
எச். சி. இராய் சௌத்திரியின் கூற்றின் படி, *சுங்கா* எனும் சமசுகிருத சொல்லிற்கு பெரிய மரம் என்று பொருள் உண்டு.
# புஷ்யமித்திர சுங்கன்

## வாரிசு

புஷ்யமித்திர சுங்கனுக்குப் பின்னர் அவர்தம் மகன் அக்கினிமித்திரன் கி மு 148-இல் சுங்கப் பேரரசர் ஆனான்.
# புஷ்யமித்திர சுங்கன்

## இதனையும் காண்க

- சுங்க வம்சம்
- பிராமண அரச குலங்களினதும் அரசுகளினதும் பட்டியல்
# கே. எஸ். அதியமான்

**கே. எஸ். அதியமான்** ஓர் இந்தியத் திரைப்பட இயக்குநர் மற்றும் தயாரிப்பாளர் ஆவார். இந்தி, தமிழ், மலையாளம் உள்ளிட்ட மொழிகளில் திரைப்படங்களை இயக்கியுள்ளார்.
# கே. எஸ். அதியமான்

## திரைப்பட விபரம்

| ஆண்டு | திரைப்படம் | பங்களிப்பு | மொழி | குறிப்புகள் |
| --- | --- | --- | --- | --- |
| 1992 | *தூரத்து சொந்தம்* | தமிழ் |  |  |
| 1993 | *புதிய முகம்* | தமிழ் |  |  |
| 1994 | *பாசமலர்கள்* | தமிழ் |  |  |
| 1995 | *தொட்டாச் சிணுங்கி* | தமிழ் | தமிழக அரசு திரைப்பட விருதுகள் - சிறந்த வசன ஆசிரியர் |  |
| 1998 | *சொர்ணமுகி* | தமிழ் |  |  |
| 2002 | *ஹம் துமாரே ஹெய்ன் சனம்* | இந்தி |  |  |
| 2005 | *பிரியசகி* | தமிழ் |  |  |
| 2006 | *சாதி கர்கே பாஸ் கயே யார்* | இந்தி |  |  |
| 2008 | *தூண்டில்* | தமிழ் |  |  |
| 2014 | *அமளி துமளி* | தமிழ் | படப்பிடிப்பில் | } |
# மொக்குவா கிணறு

**மொக்குவா கிணறு** (*Moqua Well*) என்பது நவூரு தீவில் உள்ள ஒரு சிறிய நிலத்தடி ஏரி ஆகும். இது யாரென் நகரின் அடியில் அமைந்துள்ளது. நவூருவில் உள்ள மிகச்சில சுற்றுலாத் தலங்களுள் இதுவும் ஒன்றாகும்.
# மொக்குவா கிணறு

## வரலாறு

இரண்டாம் உலகப் போர்க் காலத்தில் நவூரு நாட்டவர்களுக்கு குடிநீருக்காக இருந்த ஒரேயொரு முதன்மை ஆதாரமாக இருந்தது. இதனாலேயே இவ்வேரி கிணறு என்று அழைக்கப்படுகிறது. யாரென் மாவட்டம் முன்னர் மொக்குவா அல்லது மக்குவா என அழைக்கப்பட்டு வந்தது. இதன் காரணமாகவே இக்கிணறும் அதே பெயரில் அழைக்கப்பட்டு வருகிறது. இக்கிணற்றுக்கு அருகில் மொக்குவா குகைகள் அமைந்துள்ளன.  
2001 ஆம் ஆண்டில் இங்கு இடம்பெற்ற ஒரு தற்கொலை நிகழ்வை அடுத்து நவூரு அரசு இவ்வேரிக்கு தடுப்பு வேலி போட்டுள்ளது.
# காம்ட்டி

**காம்ட்டி** (மராட்டி:कामठी) என்னும் நகரம், இந்திய மாநிலமான மகாராஷ்டிராவில் உள்ள நாக்பூர் மாவட்டத்தில் உள்ளது. இது காம்ட்டி வட்டத்தின் தலைநகரம் ஆகும். காம்ட்டி நகராட்சி மன்றமும், நாக்பூர் பெருநகர பிராந்திய மேம்பாட்டு ஆணையத்தின் ஒரு பகுதியும் ஆகும். காம்ட்டி பென்ச் மற்றும் கோலார் நதிகளுடன் கன்ஹான் நதியின் சங்கமத்தின் கீழ் அமைந்துள்ளது.
# காம்ட்டி

## வரலாறு

1821 ஆம் ஆண்டில் பிரித்தானியர் கன்ஹான் கரையில் இராணுவ பாசறையை  அமைத்தபோது காம்ட்டி நிறுவப்பட்டது. அச்சமயம் காம்ட்டி முகாம்-டி என பெயரிடப்பட்டது. பின்னர் இந்த நகரம் வர்த்தகத்திற்கான மையமாக மாறியது. 19 ஆம் நூற்றாண்டின் பிற்பகுதியில் தொடருந்து சேவையின் வருகையுடன் வர்த்தகம் குறைந்தது. பத்தொன்பதாம் நூற்றாண்டின் நடுப்பகுதியில் காம்ப்டிக்கு அருகிலுள்ள பகுதியில் இரும்புக் காலத்தின் ஆயுதங்கள் கண்டுபிடிக்கப்பட்டன.
# காம்ட்டி

## புள்ளிவிபரங்கள்

2011 ஆம் ஆண்டின் இந்திய மக்கட் தொகை கணக்கெடுப்பின் படி, காம்ப்டியில் 86,793 மக்கள் வாழ்கின்றனர். மொத்த சனத்தொகையில் ஆண்கள் 51% வீதமும், பெண்கள் 49% வீதமும் காணப்படுகின்றனர். காம்ட்டியின் சராசரி எழுத்தறிவு விகிதம் 76% ஆகும். இது தேசிய சராசரியான 59.5% ஐ விட அதிகமாகும். ஆண்களில் எழுத்தறிவு 81%, வீதமாகவும், பெண்களின் எழுத்தறிவு 72% வீதமாகவும் காணப்பட்டது. காம்ப்டியில் மொத்த சனத்தொகையில் 13% வீதமானோர் ஆறு வயதிற்குட்பட்டவர்கள் ஆவார்கள்.
# காம்ட்டி

## மதம்

காம்ட்டி நகரத்தில் இஸ்லாமியர்கள் அதிகமாக வசிக்கின்றார்கள். இஸ்லாம் மதத்தைச் சேர்ந்தவர்கள் சுமார் 43.18% வீதமும், இந்து சமயத்தைச் சேர்ந்தவர்கள் 34.14% வீதமும், பௌத்த மதத்தைச் சேர்ந்தவர்கள் 21.78% வீதமாகவும் காணப்படுகின்றார்கள். மேலும் காம்ப்டி நகரில் கிறித்துவ மதத்தை சார்ந்தவர்கள் 0.28% வீதமும், சமண மதத்தைச் சார்ந்தவர்கள் 0.18% வீதமும், சீக்கிய மதத்தைச் சேர்ந்தவர்கள் 0.21% வீதமும் உள்ளனர். 0.01% வீதமானோர் பிற மதம் என்றும், சுமார் 0.22% பேர் 'குறிப்பிட்ட மதம் இல்லை' என்றும் கூறியுள்ளனர்.
# காம்ட்டி

## விளையாட்டு

இந்த நகரம் பல தேசிய மற்றும் சர்வதேச காற்பந்து வீரர்களை உருவாக்கியுள்ளது. நாக்பூர் மாவட்டத்தில் 50% வீதத்திற்கும் மேற்பட்ட காற்பந்து வீரர்கள் காம்ட்டியைச் சேர்ந்தவர்கள்.
# காம்ட்டி

## கல்வி

தொண்ணூற்று நான்கு அங்கன்வாடி முன் தொடக்கப் பள்ளிகளும், எண்பது அரசு உதவி பெறும் தொடக்கப் பள்ளிகளும், மற்றும் அரசு நிதியுதவி பெற்ற ஒரு உயர்நிலைப் பள்ளியும் காணப்படுகின்றன. 1965 ஆம் ஆண்டில் சேத் கெஸ்ரிமல் போர்வால் கல்லூரி அறிவியல், வர்த்தகம் மற்றும் கலை பீடங்களுடன் நிறுவப்பட்டது. எம்.எம். ரபானி உயர்நிலைப் பள்ளி மற்றும் ஜூனியர் கல்லூரி 1932 ஆம் ஆண்டில் ஷேக் உசேன் ரப்பானியால் நிறுவப்பட்டது. இது தேசிய விருது வென்றவர்களான யசீன் குதுசி மற்றும் இலியாஸ் குதூசி ஆகியோரை உருவாக்கியது. செயின்ட் ஜோசப் கான்வென்ட் பள்ளி 156 ஆண்டுகள் பழமையான பள்ளியாகும்.  
இந்திரா உயர்நிலைப் பள்ளி மற்றும் ஜூனியர் கல்லூரி ஸ்ரீ அர்ஜுன்லால் காஸ்ட்ரி அவர்களால் நிறுவப்பட்டது. இந்த நகரத்தில் மாக்சிம் என்ற கணினி கல்வி மையம் உள்ளது.
# காம்ட்டி

## போக்குவரத்து

காம்ட்டி தொடர்வண்டி நிலையம் மும்பை ஹவுரா வழித்தடத்தில் அமைந்துள்ளது. காம்ட்டி நகரம் தொடருந்து மற்றும் சாலை போக்குவரத்து மூலம் நன்கு இணைக்கப்பட்டுள்ளது. காம்ட்டி தொடருந்து நிலையத்தில் இருந்து அருகிலுள்ள அனைத்து முக்கிய நகரங்களுக்கும் பல தொடருந்துகள் சேவையில் உள்ளன.
# காம்ட்டி

## பண்பாடு

இங்கு வாழும் மக்கள் மராட்டி மொழியைப் பேசுகின்றனர்.
# குவாதலஹாரா

**குவாதலஹாரா** என்னும் நகரம், மெக்சிகோவின் ஜலிஸ்கோ மாகாணத்திலுள்ள பெரிய நகரமாகும். இது மாகாணத்தின் தலைநகரும் ஆகும்.
இங்கு 1,495,189 மக்கள் வாழ்கின்றனர்  
மக்கள் தொகை அடிப்படையில் இது லத்தீன் அமெரிக்காவில் பத்தாவது பெரிய நகரமாகும்.  
இந்நகரம், ஹலிஸ்க்கோ மாநிலத்தின் மத்திய பகுதியில், மெக்ஸிக்கோவின் மேற்கு பசிபிக் பகுதியில் அமைந்துள்ளது. மக்கள் தொகையின் அடிப்படையில், இது மெக்ஸிக்கோவின் இரண்டாவது பெரிய நகரமாகும். குவாதலஹாரா பெருநகர பகுதியின் மக்கள் தொகை 5,002,466 ஆகும். இது, பாஹியோ (Bajio ) பகுதியின் முக்கிய தொழில் மற்றும் பொருளாதார மையமாகும்.
# குவாதலஹாரா

## கல்வி

- குவாதலஹாரா பல்கலைக்கழகம்
# மினா

**மினா** (*Mina *) என்பது மக்காவின் புறநகரப் பகுதி. இது சவூதி அரேபியாவின் மக்கா மாகாணத்தில் உள்ளது. இது மக்காவின் கிழக்கில் ஐந்து கி.மீ தொலைவில் அமைந்துள்ளது. இது 20&nbsp; சதுர கி.மீ பரப்பளவில் அமைந்துள்ளது.
# மினா

## ஹஜ்

இங்கு ஹஜ் பயணத்தின்போது தற்காலிக கூடாரங்கள் அமைக்கப்படும். இவற்றில் பயணிகள் தங்கிச் செல்கின்றனர். இங்கு தான் ஜமரத் பாலமும் அமைந்துள்ளது.
# மினா

## இணைப்புகள்

- Mina photograph gallery
# அரசினர் மகளிர் கலைக் கல்லூரி, இராமநாதபுரம்

**அரசு மகளிர் கலைக் கல்லூரி, இராமநாதபுரம்** (Government College for Women) என்பது இந்தியாவின் தமிழ்நாட்டில் இராமநாதபுரம் மாவட்டத்தில் செயற்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1995ஆம் ஆண்டில் தொடங்கப்பட்டது. தற்போது காரைக்குடி அழகப்பா பல்கலைக்கழகத்தின் இணைவு பெற்றக் கல்லூரியாக செயற்பட்டு வருகிறது. இக்கல்லூரி பெங்களூரில் உள்ள தேசிய மதிப்பீடு மற்றும் தரச்சான்று அவையின் தரச்சான்று பெற்ற கல்லூரி ஆகும். இக்கல்லூரி மொத்தமாக 3.75 ஏக்கர் பரப்பளவைக் கொண்டு செயற்பட்டு வருகிறது. முனைவர் க. கீதா தற்போது இக்கல்லூரியின் முதல்வராக உள்ளார்.
# அரசினர் மகளிர் கலைக் கல்லூரி, இராமநாதபுரம்

## வழங்கும் படிப்புகள்

இக்கல்லூரியில் பின்வரும் படிப்புகள் வழங்கப்படுகின்றன.
# அரசினர் மகளிர் கலைக் கல்லூரி, இராமநாதபுரம்

## வழங்கும் படிப்புகள்

### முதுநிலை படிப்புகள்

- கணினி அறிவியல்
- கணிதம்
# அரசினர் மகளிர் கலைக் கல்லூரி, இராமநாதபுரம்

## வழங்கும் படிப்புகள்

### இளநிலைப் படிப்புகள்

- தமிழ்
- வேதியியல்
- வணிகவியல்
- மின்னணுவியல்
- கணிதம்
- கணினி அறிவியல்
- இளங்கலை
# அரசினர் மகளிர் கலைக் கல்லூரி, இராமநாதபுரம்

## இதனையும் காண்க

- இராமநாதபுரம் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# சாவோ தொமே

**சாவோ தொமே** (*São Tomé*) சாவோ தொமே மற்றும் பிரின்சிப்பியின் தலைநகரம் ஆகும். 2012 கணக்கெடுப்பின்படி இதன் மக்கள் தொகை 179,200 ஆகும். இது இந்நாட்டின் மிகப்பெரிய நகரமாகவும் விளங்குகின்றது. இதன் பெயர் போர்த்துக்கேய மொழியில் "புனித தோமா" என்பதாகும். இது முதன்மைத் துறைமுகமாகவும் விளங்குகின்றது. சாவோ தொமே தீவின் வடகிழக்கில் அனா ஷாவிஸ் வளைகுடாவில் அமைந்துள்ளது.
# சாவோ தொமே

## வரலாறு

1485இல் போர்த்துகேயர்களால் இது கட்டமைக்கப்பட்டது. centred on a 16-ஆம் நூற்றாண்டு கால மறைமாவட்டப் பேராலயத்தை மையமாகக் கொண்டு இது நிறுவப்பட்டுள்ளது. அக்காலத்தில் கட்டப்பட்ட மற்றுமொரு கட்டிடம் சாவோ செபாஸ்தியோ கோட்டை ஆகும். இக்கோட்டை 1575இல் கட்டப்பட்டது. தற்போது அங்கு சாவோ தொமே தேசிய அருங்காட்சியகம் அமைந்துள்ளது. 1599இல் நகரமும் தீவும் டச்சுக்காரர்களால் இரண்டு நாட்களுக்கு கைப்பற்றப்பட்டது. 1641இலும் ஓராண்டுக்கு டச்சு வசம் இருந்தது. 1753 வரை இக்குடியேற்றத்தின் தலைநகரமாக சாவோ தொமே இருந்தது; 1852 முதல் தேசிய தலைநகரமாக இருந்து வருகின்றது.  
திரிபுக் கொள்கை விசாரணையின்போது யூதர்களை கட்டாய மதமாற்றத்திற்கு உள்ளாக்கியதால் சாவோ தொமே பிரபலமாயிற்று. போர்த்துக்கல்லின் முதலாம் மானுவல் மன்னர் யூதர்களை கட்டாய மதமாற்றம் செய்ய அவர்களது பிள்ளைகளை கடத்தி வெகுதொலைவிலிருந்த இந்த தீவிற்கு அனுப்பினார்.
# விடத்தல்பளை

**விடத்தல்பளை**, இலங்கையின் யாழ்ப்பாண மாவட்டத்தில் உள்ள தென்மராட்சி பிரதேச செயலாளர் பிரிவைச் சேர்ந்த ஓர் ஊர். இவ்வூர் நாவற்குழி-காரைதீவு-மன்னார் நெடுஞ்சாலையை அண்டி நாவற்குழியில் இருந்து ஏறத்தாழ 7.5 கிலோமீட்டர் தொலைவில் அமைந்துள்ளது. யாழ்ப்பாணத்தில் இருந்து இதன் தொலைவு ஏறத்தாழ 16 கிலோமீட்டர். விடத்தல்பளையைச் சுற்றிலும், கரம்பகம், கெற்பேலி ஆகிய ஊர்கள் அமைந்துள்ளன.
# விடத்தல்பளை

## நிறுவனங்கள்

விடத்தல்பளையில் கமலாசனி வித்தியாலயம் என்னும் பாடசாலை உள்ளது. இப்பாடசாலையில் முதலாம் வகுப்பு முதல் பதினோராம் வகுப்பு வரையில் கற்பிக்கப்படுகிறது. இவ்வூரில் அலங்கார வேலாயுத சுவாமி கோயில் என்னும் கோயில் உள்ளது.
# தொட்டாசிணுங்கி (திரைப்படம்)

**தொட்டாசிணுங்கி** 1995ஆம் ஆண்டில் கே. எஸ். அதியமான் இயக்கத்தில் வெளியான ஓர் இந்தியத் தமிழ்த் திரைப்படமாகும். இப்படத்தில் கார்த்திக், ரகுவரன், தேவயானி, ரேவதி நாகேந்திர பிரசாத் ஆகியோர் முக்கிய கதாப்பாத்திரங்களில் நடித்திருந்தனர். இத்திரைப்படம், சல்மான் கான், சாருக்கான், மாதுரி தீட்சித், ஐஸ்வர்யா ராய் ஆகியோரது நடிப்பில் *கும் தும்கர் கெயின் சனம்* என்ற பெயரில் இந்தியில் மறுஆக்கம் செய்யப்பட்டது. கே. எஸ். அதியமான் இத்திரைப்படத்திற்காக சிறந்த வசன ஆசிரியருக்கான தமிழக அரசின் திரைப்பட விருதினை பெற்றார்.
# சாஃபர்

**சாஃபர்** *(Zaffre)* அறிவியலுக்கு முந்தைய ஒரு நீலச்சாய வேதிப்பொருளாகும். சாஃபர், கோபால்ட் தாதுவை வறுப்பதன் மூலம் கிடைக்கும் ஓர் ஆழமான நீல நிறமி ஆகும். கோபால்ட் ஆக்சைடு அல்லது தூய்மையற்ற கோபால்ட் ஆர்சனேட்டுகளில் இருந்து சாஃபர் தயாரிக்கப்பட்டது. விக்டோரியா காலத்தில், சிமால்ட்டு எனப்படும் கோபால்ட் கண்ணாடி மற்றும் நீலக்கறை கண்ணாடி ஆகியனவற்றைத் தயார் செய்ய சாஃபர் பயன்படுத்தப்பட்டது.  
முதன்முதலாக சாஃபர் வண்ணத்தின் பெயராக இங்கிலாந்தில் 1550 களில் பயன்படுத்தப்பட்டிருக்கலாம். சரியான ஆண்டு பதிவு செய்யப்படவில்லை.
# கெற்பெலி

**கெற்பெலி**, இலங்கையின் யாழ்ப்பாண மாவட்டத்தில் உள்ள தென்மராட்சி பிரதேச செயலாளர் பிரிவைச் சேர்ந்த ஒரு ஊர். இதன் மேற்கில் பாலாவியும், வடக்கில் கொடிகாமம், உசன், கரம்பகம் என்னும் ஊர்களும், கிழக்கில் கிளிநொச்சி மாவட்டத்தைச் சேர்ந்த கிளாலியும் உள்ளன. தெற்குப் பக்கத்தில் யாழ்ப்பாணக் கடலேரி உள்ளது.
# கெற்பெலி

## நிறுவனங்கள்

இவ்வூரில் கெற்பெலி அரசாங்க தமிழ்க் கலவன் பாடசாலை உள்ளது. இங்கே கெற்பெலி பரமசிவன் கோயில், சம்பாவெளி வீரகத்திப் பிள்ளையார் கோயில், கலிங்கன் சாட்டி முருகன் கோயில், வீரபத்திரர் கோயில் போன்ற கோயில்கள் உள்ளன.
# பார்சிவா வம்சம்

**பார்சிவா வம்சம்** *(Bharshiva dynasty)* (ஆட்சிக் காலம்: கி. பி 170–350) குப்த பேரரசுக்கு முந்திய வலுவான அரசக் குலமாகும். வட இந்தியாவின் விதிசா நாகர்கள், மதுராவில் நிலைகொண்டு, தங்களின் ஆட்சியை விரோசனன் தலைமையில் விரிவுப் படுத்தினார். வரலாற்று ஆய்வாளர் கே.பி. ஜெஸ்வாலின் கூற்றுப்படி, மதுராவை மையமாகக் கொண்டு, பத்மாவதி கண்டிப்பூர், விதிஷா நாடுகளை பார்சிவா குலத்தினர் ஆண்டனர்.
# பார்சிவா வம்சம்

## மதுராவின் நாகர்கள்

குசானப் பேரரசு வீழ்ச்சியுற்ற காலத்தில், விரோசனன் தலைமையிலான மதுராவின் நாகர்கள், பார்சிவா வம்சத்தைத் தோற்றுவித்து தனித்து பார்சிவா பேரரசை ஆண்டனர். மால்வா முதல் கிழக்கே பஞ்சாப் வரை பார்சிவா பேரரசை விரிவுப்படுத்தினர். பார்சிவா பேரரசு, மதுரா, கண்டிபுரி மற்றும் பத்மாவதி எனும் மூன்று தலைநகரங்கள் கொண்டிருந்தனர்.
விரோசன நாகருக்குப் பின்பு, பத்மாவதி நாகர்கள் முழு பார்சிவா பேரரசை தங்கள் கட்டுப்பாட்டில் கொண்டு வந்தனர். குறைந்த ஆண்டுகளே பத்மாவதி நாகர்கள் பார்சிவா பேரரசை ஆண்டனர்.
# அரசினர் கலைக் கல்லூரி, கரூர்

**அரசினர் கலைக் கல்லூரி, கரூர்** இந்தியாவின் தமிழ்நாட்டில் கரூர் மாவட்டத்தில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1966ஆம் ஆண்டில் தொடங்கப்பட்டது. தற்போது பாரதிதாசன் பல்கலைக்கழகத்தின் இணைவுபெற்று தன்னாட்சி கல்லூரியாக இயங்கி வருகிறது. தேசிய மதிப்பீடு மற்றும் தரச்சான்று அவையின் "ஏ" மதிப்பீடு அளிக்கப்பட்ட இக்கல்லூரியின் வளாகமானது மொத்தமாக 25 ஏக்கர் பரப்பளவைக் கொண்டது.